Цонка Илиева
Слънчеви зайчета

chitanka.info

Слънчеви зайчета се гонят

в шубрака на косите ти.

Мамя ги с ласка на устните —

палави, мънички мигове:

Спрете, дъхави зайчета!

Свенливи, тихо притичват

от устните ти по дланта ми,

в мъха на бузата притихват —

и гледат във синия вир на очите ми.

Страхливи мои зайчета!

Не крийте

червените очички във сърцето!

За всички дни аз имам топли шепи,

изпълнени със обич от земята.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.